Diari Oficial de la Generalitat Valenciana


Sumari del DOGV 6073, del 06-08-2009 (2009/8764)

RESOLUCIÓ de 22 de juliol de 2009, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/07/22/(2)/dof/vci/html**

### Dades del document

Número de DOGV
:   6073

Data del DOGV
:   06-08-2009

Secció del DOGV
:   I. DISPOSICIONS GENERALS

Número del document
:   2009/8764


Data del document
:   22-07-2009

Organisme emissor
:   Universitat Politècnica de València

Tipus de document
:   Resolució

Descriptors 

:   * dades personals
    * universitat
    * legislació
    * base de dades

RESOLUCIÓ de 22 de juliol de 2009, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2009/8764]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
Primer  
Aprovar la creació dels fitxers que s'indiquen en els annexos I i II d'aquesta disposició.  
Segon  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Tercer  
Els responsables dels fitxers automatitzats indicats en els annexos han d'adoptar les mesures necessàries per a assegurar que les dades de caràcter personal s'utilitzaran exclusivament per a les finalitats que n'han justificat la creació.  
Quart  
Les persones afectades pels fitxers automatitzats indicats en els annexos poden exercir el dret d'accés, rectificació i cancel·lació de les dades i oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
Cinquè  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació que tenen d'utilitzar-les exclusivament per a la finalitat de la cessió.  
Sisè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
València, 22 de juliol de 2009.- El rector: Juan Julià Igual  
ANNEX I  
Programa PEIX de l'ETS d'Enginyeria Informàtica  
Finalitat i usos previstos: gestió de les ofertes de pràctiques dels alumnes de l'Escola Tècnica Superior d'Enginyeria Informàtica en les empreses sol·licitants i difusió de les activitats de l'Escola als professionals i empreses col·laboradores.  
Persones o col·lectius de què s'obtenen les dades o que resulten obligats a subministrar-les: alumnes de l'ETSINF i personal de les empreses sol·licitants.  
Procediment de recollida de les dades: formularis.  
Estructura bàsica del fitxer i descripció de les dades recollides: Dades de caràcter identificatiu: document nacional d'identitat, nom, cognoms, adreça postal i electrònica, dades acadèmiques i dades professionals.  
Tractament: automatitzat.  
Cessions de dades previstes: cap.  
Òrgans de les administracions responsables del fitxer: Direcció de l'Escola Tècnica Superior d'Enginyeria Informàtica.  
Serveis o unitats davant els quals es poden exercir els drets d'accés, rectificació, cancel·lació i oposició: Direcció de l'Escola Tècnica Superior d'Enginyeria Informàtica.  
Mesures de seguretat: nivell bàsic.  
ANNEX II  
Gestió de Pràctiques en Empresa-ETSICCP  
Finalitat i usos previstos: portar a terme la gestió de les pràctiques dels alumnes de l'Escola Tècnica Superior d'Enginyers de Camins, Canals i Ports en empreses col·laboradores i totes les activitats o esdeveniments relacionats amb la intermediació professional que s'hi duguen a terme.  
Persones o col·lectius dels quals s'obtenen les dades o que resulten obligats a subministrar-les: alumnes de l'ETSICCP i personal de les empreses col·laboradores.  
Procediment de recollida de les dades: formularis.  
Estructura bàsica del fitxer i descripció de les dades recollides: Dades de caràcter identificatiu: document nacional d'identitat, nom, cognoms, fotografia, número de telèfon, adreça postal i electrònica. Dades de sobre característiques personals, acadèmiques i professionals.  
Tractament: automatitzat  
Cessions de dades previstes: cap.  
Òrgans de les administracions responsables del fitxer: Direcció de l'Escola Tècnica Superior d'Enginyers de Camí, Canals i Ports.  
Serveis o unitats davant els quals es poden exercir els drets d'accés, rectificació, cancel·lació i oposició: Direcció de l'Escola Tècnica Superior d'Enginyers de Camí, Canals i Ports.  
Mesures de seguretat: nivell bàsic.


Còpia Permalink ELI